ОҚО әкімі Шымкент активімен танысты
"ОҚО әкімі Шымкент активімен танысты" | "https://abai.kz/post/46775"
TITLE: ОҚО әкімі Шымкент активімен танысты
URL: https://abai.kz/post/46775
META: "ОҚО әкімі Шымкент активімен танысты" | "https://abai.kz/post/46775"
DATE: 12.10.2016
AUTHOR(s): Абай-Ақпарат
TOTAL WORDS: 178
TEXT: Бүгін облыс әкімі Жансейіт Түймебаев Шымкент қаласының активімен кездесіп, қала əкімі жəне оның орынбасарларының бүгінге дейін атқарылған жұмыстарының есебін тыңдады. Бұл туралы "Абай ақпарат" порталы Оңтүстік Қазақстан облысы әкімінің баспасөз қызметіне сілтеме жасай отырып хабарлайды. Алқалы кездесуде қала әкімі өңір басшысына қалаға қарасты мемлекеттік құрылымдардың басшыларын таныстырып, Шымкент қаласының 2020 жылға дейінгі бес жылдық даму тұжырымдамасы жобасындағы бірқатар мәселелер мен жаңа бастамалар туралы баяндады. Өз кезегінде, аймақ басшысы облыстың өсіп, өркендеуі әрқашан қаламен тығыз байланыста екенін айтып, Шымкенттің əлеуметтік-экономикалық дамуы бойынша бірқатар нақты тапсырмалар берді. Сонымен қатар, облыс əкімі Шымкент шаһары туристік аймақ болып табылатындықтан, қаланың сырт келбетіне айрықша көңіл бөлу қажеттігіне тоқталып, көпқабатты тұрғын үйлердің қасбеті мен бей-берекет орналасқан жарнамалық бидбордтарды ретке келтіруді жүктеді. Жиынды қорытындылаған облыс əкімі қалада білім, ғылым, мәдениет салалары бойынша көптеген жұмыстар жүргізіліп жатқанын атап өтіп, Елбасы Нұрсұлтан Әбішұлының Шымкентті болашақ үшінші мегаполиске айналдыру бойынша жүктеген міндеттерін əрмен қарай бірлесе жүзеге асыруға шақырды. Айта кетейік,  Қазақстанның Түркиядағы елшісі қызметін атқарған Жансейіт Қансейітұлы Түймебаев Оңтүстік Қазақстан облысына әкім болып тағайындалды. Бұған дейін Оңтүстік өңірдің тізгінін Бейбіт Бәкірұлы Атамқұлов ұстаған болатын. ОҚО әкімінің баспасөз қызметі
